Pedersören Lövössä paloi sunnuntai-iltana teleliikennetekniikaa sisältävä rakennus. Palo katkaisi myös teleliikenteen mastossa. Poliisi ei vielä tiedä, miten katkos vaikuttaa teleliikenteeseen alueella.

Maanantaina tehty tekninen tutkinta viittaa siihen, että palo on sytytetty tahallaan. Poliisi tutkii tapausta törkeänä tuhotyönä.

Poliisilla ei ole epäiltyjä, ja se kaipaakin asiassa vihjeitä osoitteeseen vihjeet.pohjanmaa@poliisi.fi (siirryt toiseen palveluun)

Hätäkeskus sai asiasta ilmoituksen iltakymmeneltä.